29 ноябрҙә Башҡортостан Республикаһы Президенты Рөстәм Зәкиевич Хәмитов Дәүләт Йыйылышы-Ҡоролтайға Мөрәжәғәтнамә тәҡдим итте. Мөрәжәғәтнамәлә иҡтисадты үҫтереү, мәҙәни мөхитте байытыу, йәштәрҙе тәрбиәләү, инвестициялар йәлеп итеү менән бергә, экология мәсьәләләре лә күтәрелде һәм Президент киләһе йылды “Тирә-яҡ мөхитте һаҡлау йылы” тип иғлан итте. Шуның ыңғайына мин әйтеп китер инем. Беҙҙең изге тауҙарыбыҙҙы (шихандарҙы) һаҡлау, урмандарыбыҙҙы ҡурсалау, ҡаҙылма байлыҡтарын алғандан һуң ҡалған ерҙәрҙе тәртипкә килтереү, һыуҙарыбыҙҙың таҙалығын һаҡлау йәмәғәт ойошмаларының бурыстары булып тора. Был эштәрҙә әүҙемерәк булайыҡ.